શીર્ષક: સેરેના વિલિયમ્સથી ટેનિસ કોર્ટ પર કેમ ધ્રૂજે છે હરીફ ખેલાડીઓ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇંગ્લૅન્ડમાં રમાઈ રહેલા વિમ્બલ્ડનના ફાઇનલમાં સેરેના હવે જર્મનીની ઍન્જલિક કૅર્બર સામે ટકારશે. 

વાત એ નથી કે સેરેના વિલિયમ્સ ગ્રાન્ડ સ્લેમના ફાઇનલમાં પહોંચ્યાં છે. પરંતુ વાત એ છે કે આટલી ફિટનેસ તેમણે મેળવી કઈ રીતે?

બીજો સવાલ એ છે કે ફાઇનલ પહેલાં સેરેનાની ફિટનેસ પર કેમ ચર્ચા થઈ રહી છે? 

દસ મહિના પહેલાં સેરેના વિલિયમ્સે એક બાળકીને જન્મ આપ્યો હતો. જોકે, પ્રૅગનન્સી તેમના માટે સામાન્ય રહી ન હતી. 

પ્રૅગનન્સી બાદ પથારીવશ 

36 વર્ષનાં સેરેના વિલિયમ્સે જ પોતાની પ્રૅગનન્સીની વાત કરતાં કહ્યું હતું કે બાળકીના જન્મ સમયે તેમની સ્થિતિ લગભગ મૃત્યુ પામવા જેવી થઈ ગઈ હતી.  

પુત્રી ઍલિક્સ ઑલિમ્પિયાને જન્મ આપ્યા બાદ તેમને છ સપ્તાહ સુધી પથારીવશ રહેવું પડ્યું હતું. 

તેમની ડિલિવરી સમયે તેમને ઇમરજન્સી સિઝેરિયન કરાવવાની જરૂર પડી હતી. 

જે બાદ પણ ઘણા મહિનાઓ સુધી તેમણે અનેક મુશ્કેલીઓનો સામનો કરવો પડ્યો હતો. 

સિઝેરિયન સમયે થયેલા ઑપરેશનને કારણે પેટ ફૂલવું અને ટાંકા તૂટવા જેવી મુશ્કેલીઓ પડી હતી. 

ફિટનેસ: 'સેરેના માણસ નહીં, હિરો છે' 

ડિલિવરી બાદ સેરેના વિલિયમ્સ 2017માં નવેમ્બરમાં જિમમાં પરત ફર્યાં હતાં. 

ડિસેમ્બર મહિનામાં તો તેઓ ટેનિસની કોર્ટ પર એક ઍક્ઝિબિશન મેચ રમવા માટે ઊતર્યાં હતાં. 

યુનાઇટેડ સ્ટેટ્સના ફેડ કપમાં ડબલ્સમાં તેમણે ફેબ્રુઆરીમાં ફરી રમવાનું શરૂ કર્યું હતું. 

ડિલિવરી બાદ વિમ્બલ્ડન તેમની માત્ર ચોથી ટૂર્નામેન્ટ છે અને તેઓ ફાઇનલમાં પહોંચી ગયા છે. 

અહીં એ વાત પણ ભૂલવી ના જોઈએ કે આઠ મહિનાની પ્રૅગનન્સી દરમિયાન તેમણે 2017નું વિમ્બલ્ડન ટાઇટલ જીત્યું હતું.

2013ના વિમ્બલ્ડન ચેમ્પિયન મારિઓન બાર્તોલીએ કહ્યું હતું, "સેરેના માણસ નથી પરંતુ હિરો છે."

સેરેના વિલિયમ્સ પણ ફ્રેન્ચ ઑપનમાં બ્લેક સૂટ પહેરતાં કહ્યું હતું કે, "હું સુપર હિરો જેવું ફિલ કરું છું."

માનસિક: 'તેઓ ખરેખર યોદ્ધા છે'

ફ્રેન્ચ ઓપન અને વિમ્બલ્ડનમાં શું છે તફાવત?

સેરેના વિલિયમ્સે એક પત્રકાર પરિષદમાં માતૃત્વની વાતો કરી હતી. 

તેમની ડિલિવરી, તે બાદની મુશ્કેલીઓ અને ટ્રેનિંગ સેશન દરમિયાન તેમની પુત્રીની વાતોથી બૉરિંગ ગણાતી પત્રકાર પરિષદ જીવંત બની ગઈ હતી. 

ટેનિસની ટૂર્નામેન્ટ્સમાં તેઓ એટલા રિલેક્સ જણાતા હતા કે તેમના પર જાણે ટાઇટલ જીતવાનો કોઈ ભાર હોતો નથી. 

માતા બન્યા બાદ ત્રણ ટાઇલ્સ જીતનારા કિમ ક્લિસ્ટર્સ કહે છે, "એ મહત્ત્વનું નથી કે તમે ટેનિસ પ્લેયર છો કે એક નોકરી કરતાં...